Per

Per er ei nordisk form av mannsnamnet Peter med opphav i det greske Petros, som tyder 'stein' eller 'klippe'. Per er også ein bretonsk variant av det franske namnet Pierre, som har same opphav. Per har namnedag den 29. juni i Noreg og Finland og 1. august i Sverige.

Det nordiske namnet er utvikla frå den gamle svenske forma av Peter, Pädher (sjå Peder). 
Andre skrivemåtar for namnet er Pehr, Peer eller Pär.

Per er eit svært vanleg namn i Noreg, Sverige og Danmark. I 2006 var Per det nest mest brukte mannsnamnet i Noreg og det tredje mest brukte personnamnet uavhengig av kjønn, etter Anne og Jan. 

Per er opphav til patronym-etternamn som Persen, Person og Persson. Sjølv om Per er eit særs vanleg førenamn i Noreg er ikkje Persen eit på langt nær like utbreidd etternamn. Dette fordi Peder, og ikkje Per, var den vanlege forma av namnet då overgangen frå patronymikon til etternamn kom. Pedersen er difor eit vanleg norsk etternamn. Mange av dei som heiter Persen i Noreg har samisk opphav.

Som personnamn er Per ofte brukt samansett med andre førenamn. Dei vanlegaste kombinasjonane var i 2005 Per Arne/Per-Arne, Per Kristian/Per Christian, Per Olav, Per Erik/Per-Erik og Per Gunnar.

 Kjende namneberarar 
 Per Sivle (1857–1904), norsk forfattar
 Pehr Evind Svinhufvud (1861–1944), finsk advokat og president i Finland 1931–1937
 Pär Lagerkvist (1861–1974), svensk forfattar og Nobelpris-vinnar
 Per Albin Hansson (1885–1946), svensk statsminister 1932–1946
 Per Aabel (1902–1999), norsk skodespelar
 Per Høst (1907–1971), norsk zoolog og føregangsmann for norsk dokumentarfilm
 Per Borten (1913–2005), norsk statsminister 1965–1971
 Per Jorsett (1920–), norsk sportsjournalist
 Per Hansson (1922–1982), norsk forfattar
 Per Olof Sundman (1922–1992), svensk forfattar
 Per Kleppe (1923–), norsk handels- og skipsfartsminister 1971–1972, finansminister 1973–1979
 Per Wahlöö (1926–1975), svensk krimforfattar, kjent for serien om Martin Beck
 Per Asplin (1928–1996), norsk skodespelar og revyartist
 Per Lønning (1928–), biskop av Borg 1969–1975, biskop av Bjørgvin 1987–1994
 Per Øyvind Heradstveit (1932-2004), NRK-journalist
 Per Ung (1933–), norsk kunstnar
 Per Olov Enquist (1934–), svensk forfattar
 Pehr G. Gyllenhammar (1935–), svensk forretningsmann
 Per Christian Jersild, (1935–), svensk forfattar, best kjent som P.C. Jersild
 Per Spook (1939–), norsk moteskapar og klesdesignar
 Per Fugelli (1943-), norsk medisinprofessor
 Per Oskar Kjølaas (1948-), norsk biskop
 Per Arne Dahl (1950-), norsk prest
 Per-Kristian Foss (1950-), norsk politikar (H)
 Per Oddvar Hildre (1950-), norsk dirigent
 Per Petterson (1952–), norsk forfattar
 Per Inge Torkelsen (1953-), norsk komikar
 Per Olaf Lundteigen (1953-), norsk politikar
 Per Eide (1954–), norsk fotograf
 Per Bergerud (1956–), norsk skihoppar
 Per Håkan Gessle (1959–), svensk songar og komponist
 Per-Mathias Høgmo (1959–), norsk fotballtrenar
 Per Natrud Bergersen (1960–1990), norsk songar og låtskrivar
 Per Sundnes (1966-), norsk programleiar
 Peer Osmundsvaag (1971–), norsk DJ, betre kjent som DJ Peer

 Oppdikta personar 
 Per, eldste bror til eventyrfiguren Espen Askeladd
 Peer Gynt i Ibsen sitt skodespel av same namn
 Per Ulv, teiknefilmfigur som jaktar på Bippe Stankelbein

 Annan bruk av navmet 
 Pehr Ugland, konjakk og bark
 Ekstremvêret Per, eit kraftig uvær som ramma Sverige og Noreg i januar 2007

 Kjelder 
 Denne artikkelen bygger på «Per» frå , den 29. juni 2008. 


Kategori:Mannsnamn
Kategori:Nordiske førenamn